без да се прави разграничение по отношение на произхода на засегнатите стоки;
 б)
 помощи за отстраняване на щети, причинени от природни бедствия или други извънредни събития;
 3. Освен това за съвместими с правилното функциониране на настоящото споразумение се считат следните помощи:
 а)
 помощи за насърчаване на икономическото развитие на региони, където жизненото равнище е необичайно ниско или където има високо равнище на непълна заетост;
 б)
 помощи за насърчаване изпълнението на важен проект от общоевропейски интерес (40) или за преодоляването на сериозни затруднения в икономиката на държава — членка на Европейския съюз, или на Украйна;
 в)
 помощи, които имат за цел да улеснят развитието на някои икономически дейности или на някои икономически региони, доколкото тези помощи не засягат по неблагоприятен начин условията на търговия до степен, която противоречи на интересите на страните;
 г)
 помощи за насърчаване на културата и опазване на наследството, доколкото тези помощи не засягат условията на търговия в степен, противоречаща на интересите на страните;
 д)
 помощи за постигане на цели, разрешени по силата на регламентите на ЕС за групово освобождаване на хоризонтални споразумения и хоризонталните и секторните правила за държавните помощи, предоставени в съответствие с установените в тях условия;
 е)
 помощите за инвестиции за привеждане в съответствие със задължителните стандарти на директивите на ЕС, посочени в приложение XXIX към глава 6 (Околна среда) от дял V от настоящото споразумение, в рамките на предвидения там период за прилагане, които налагат адаптирането на съоръжения и оборудване за изпълнение на новите изисквания, могат да бъдат разрешени до най-много 40 % от брутния размер на допустимите разходи.
 4. Предприятията, които са натоварени с функцията да оказват услуги от общ икономически интерес или които имат характер на фискален монопол, се подчиняват на разпоредбите, съдържащи се в настоящия раздел, доколкото прилагането на тези разпоредби не препятства юридически или фактически изпълнението на специфичните задачи, които са им възложени. Развитието на търговията не трябва да се засяга до степен, която би била в противоречие с интересите на страните.
 В приложение XXIII се съдържат обяснения на термините, използвани в настоящия раздел.
 Член 263
 Прозрачност
 1. Всяка от страните гарантира прозрачност в сферата на държавните помощи. За тази цел всяка от страните уведомява ежегодно другата страна за общия размер, видовете и разпределението по сектори на държавните помощи, които биха могли да засегнат търговията между страните. Съответните уведомления трябва да съдържат информация относно целта, формата, размера или бюджета, предоставящия помощта орган и, когато това е възможно, получателя на помощта. За целите на настоящия член не е необходимо да се уведомява за помощи в размер под 200 000 EUR на предприятие в рамките на период от три години. Такова уведомление се счита за направено, ако бъде изпратено на другата страна или ако приложимата информация е била оповестена на обществено достъпен интернет уебсайт до 31 декември на следващата календарна година.
 2. По искане на една от страните другата страна предоставя допълнителна информация относно всички схеми за държавна помощ и конкретни отделни случаи на предоставяне на държавна помощ, която засяга търговията между страните. Страните обменят тази информация, като вземат предвид ограниченията, наложени